



**Anul 2019 – numărul 44**

**28 octombrie – 01 noiembrie**

Din conţinutul acestui număr:

[Repere din agenda publică a conducerii institutiei prefectului - judeţul Hunedoara în perioada 28 octombrie – 01 noiembrie, 2019 2](#_Toc23758462)

[Selecţie de Acte normative apărute în Monitorul Oficial al României în perioada 28 octombrie – 1 noiembrie, 2019 3](#_Toc23758463)

[Comunicate de presă ale Guvernului României 4](#_Toc23758464)

[Premierul Viorica Dăncilă a participat la evenimentul dedicat combaterii consumului de droguri în rândul tinerilor, organizat de Primăria Generală a Capitalei 4](#_Toc23758465)

[SGG și INA au încheiat un nou parteneriat cu Banca Mondială pentru îmbunătățirea programelor de formare profesională dedicate angajaților din administrația publică 5](#_Toc23758466)

[Mesajul premierului Viorica Dăncilă la comemorarea victimelor Colectiv 6](#_Toc23758467)

[Informaţie Europeană 6](#_Toc23758468)

[Informații utile…Oportunități de finanțare 7](#_Toc23758469)

[Au fost lansate apelurile „Prima cameră” – Instrumente inovative pentru integrarea socio-profesională a tinerilor care părăsesc sistemul de protecție specială, din cadrul POCU 7](#_Toc23758470)

[POC: A fost modificat ghidul „Consolidarea și asigurarea interoperabilității sistemelor informatice dedicate serviciilor de e-guvernare tip 2.0 – Secțiunea E-guvernare și Open Data” 8](#_Toc23758471)

[PNDR: Cea de a 4-a sesiune de depunere a cererilor pentru „Sprijin pentru prima împădurire și crearea de suprafețe împădurite” 8](#_Toc23758472)

[Fonduri-structurale.ro: „Noile obligații introduse prin nota privind acordarea tranșei finale de minimis pentru start-up-urile POCU depășesc cadrul legal stabilit și vor genera disfuncționalități!” 8](#_Toc23758473)

[POCU: Corrigendum la ghidul pentru depunerea în sistemul MySMIS a cererilor de finanțare aferente fișelor de proiect selectate de GAL în cadrul SDL – Etapa a III-a a mecanismului DLRC 9](#_Toc23758474)

[Instrucțiune privind decontarea costurilor salariale în cadrul Programului Operațional Competitivitate 9](#_Toc23758475)

[Proces de consultare privind viitorul orașelor din România în noul cadru financiar european! 9](#_Toc23758476)

[A fost prelungită perioada de depunere pentru ediția 2019 a premiilor „Altiero Spinelli for Outreach” 10](#_Toc23758477)

[POIM: Notă de clarificare privind evaluarea cererilor de finanțare pentru activități de tip D din cadrul apelului„Creșterea gradului de protecție și conservare a biodiversității și refacerea ecosistemelor degradate” 10](#_Toc23758478)

[Din actualitatea europeană 10](#_Toc23758479)

[Ajutoare de stat: Comisia aprobă recapitalizarea conformă cu condițiile de piață a CEC Bank din România 10](#_Toc23758480)

[Codul de bune practici privind dezinformarea, la un an de la intrarea în vigoare: platformele online prezintă rapoartele de autoevaluare 11](#_Toc23758481)

[UE aprobă un nou pachet de asistență bugetară destinat Republicii Moldova pentru a sprijini o serie de reforme din domeniile statului de drept și dezvoltării rurale 14](#_Toc23758482)

[Cele mai importante inițiative ale Comisiei Europene pentru lupta împotriva terorismului, schimbul de informații, combaterea radicalizării și securitatea cibernetică 15](#_Toc23758483)

Repere din agenda publică a conducerii institutiei prefectului - judeţul Hunedoara   
în perioada 28 octombrie – 01 noiembrie, 2019

Facem cunoscute publicului următoarele acţiuni din agenda prefectului județului Hunedoara, domnul Fabius-Tiberiu KISZELY:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***28 octombrie*** |
| *Întâlnire operativă cu reprezentanții structurilor MAI din Județul Hunedoara* | ***28 octombrie*** |
| *Primirea vizitei delegației jurnaliștilor din orașul Ningbo, Provincia Zhejiang - China* | ***28 octombrie*** |
| *Vizită în comuna Buceș - Barajul de acumulare de la Mihăileni* | ***28 octombrie*** |
| *Acordarea de audiențe cetățenilor* | ***29 octombrie*** |
| *Participare la deschiderea stagiului de formare „Etică și Integritate organizațională în M.A.I.”, desfășurat la sediul Centrului de Formare Inițială și Continuă al Ministerului Afacerilor Interne, din municipiul Orăștie* | ***29 octombrie*** |
| *Ședința Comisiei de Dialog Social a județului Hunedoara* | ***29 octombrie*** |
| *Deplasare la Mina Paroșeni, sucursală a Societății de Închideri Mine Valea Jiului, pentru a discuta cu minerii protestatari* | ***29 octombrie*** |
| *Interviu acordat postului de televiziune Digi24* | ***29 octombrie*** |
| *Interviu acordat postului de televiziune KTV Petroșani* | ***29 octombrie*** |
| *Ședința Colegiului Prefectural* | ***30 octombrie*** |
| *Ședința ordinară a Comitetului Județean pentru Situații de Urgență (C.J.S.U.) Hunedoara* | ***30 octombrie*** |
| *Întâlnire de lucru cu doamna Maria PASCU, director executiv al Direcției Județene de Statistică Hunedoara* | ***30 octombrie*** |
| *Întâlnire de lucru cu domnul Daniel Răducanu, primarul comunei Baru* | ***31 octombrie*** |
| *Participare la inaugurarea noului aparat de imagistică prin rezonanță magnetică nucleară (RMN) din cadrul Spitalului Judeţean de Urgenţă (SJU) Deva* | ***31 octombrie*** |
| *Interviu acordat postului de televiziune Antena3 Deva* | ***31 octombrie*** |
| *Participare la deschiderea celei de-a III-a ediții a conferinţei științifice internaţionale „Istorie, Cultură şi Cercetare”* | ***1 noiembrie*** |
| *Întâlnire de lucru cu reprezentanții Complexului Energetic Hunedoara și ai Sindicatului Muntele Petroșani* | ***1 noiembrie*** |
| *Întâlnire de lucru la sediul Complexului Energetic Hunedoara cu participarea secretarilor de stat Doru Vișan, de la Ministerul Energiei și Cătălin Tutilescu, de la Ministerul Muncii, precum și reprezentanții CEH, SNIM, Sindicatele „Huila” și „Muntele”* | ***1 noiembrie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României   
în perioada 28 octombrie – 1 noiembrie, 2019

**M. Of. nr. 865/ 28 octombrie 2019 [](http://get.adobe.com/reader/)**

* **188 - Parlamentul României -** Lege pentru modificarea și completarea Legii nr. 211/2011 privind regimul deșeurilor

**M. Of. nr. 865/ 28 octombrie 2019 [](http://get.adobe.com/reader/)**

* **189 - Parlamentul României -** Lege pentru modificarea și completarea Ordonanței Guvernului nr. 43/1997 privind regimul drumurilor

**M. Of. nr. 865/ 28 octombrie 2019 [](http://get.adobe.com/reader/)**

* **508 - Ministerul Agriculturii și Dezvoltării Rurale -** Ordin pentru aprobarea Ghidului solicitantului aferent măsurii III.4 - Activități de cooperare din cadrul Programului operațional pentru pescuit și afaceri maritime 2014-2020

**M. Of. nr. 868/ 28 octombrie 2019 [](http://get.adobe.com/reader/)**

* **190 - Parlamentul României -** Lege pentru modificarea Legii nr. 351/2001 privind aprobarea Planului **de** amenajare a teritoriului național - Secțiunea a IV-a - Rețeaua de localități

**M. Of. nr. 868/ 28 octombrie 2019 [](http://get.adobe.com/reader/)**

* **191 - Parlamentul României -** Lege pentru completarea art. 2 din Ordonanța de urgență a Guvernului nr. 179/2002 privind demilitarizarea unităților aparatului central al Ministerului Afacerilor Interne și a structurilor subordonate acestuia

**M. Of. nr. 869/ 28 octombrie 2019 [](http://get.adobe.com/reader/)**

* **505 - Agenția Națională pentru Privatizare -** Ordin privind aprobarea Regulamentului de constatare, notificare și sancționare a abaterilor de la reglementările emise în domeniul de activitate al Autorității Naționale de Reglementare pentru Serviciile Comunitare de Utilități Publice - A.N.R.S.C.

**M. Of. nr. 871/ 29 octombrie 2019 [](http://get.adobe.com/reader/)**

* **39 - Autoritatea Electorală Permanentă -** Hotărâre privind procedura de sesizare a organelor competente în cazurile semnalate de Sistemul informatic de monitorizare a prezenței la vot și de prevenire a votului ilegal la alegerile pentru Președintele României din anul 2019, precum și pentru modificarea și completarea unor hotărâri ale Autorității Electorale Permanente.

**M. Of. nr. 871/ 29 octombrie 2019 [](http://get.adobe.com/reader/)**

* **767 - Guvernul României -** Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2019, pentru Ministerul Dezvoltării Regionale și Administrației Publice, pentru finanțarea Programului național de dezvoltare locală etapele I și II

**M. Of. nr. 873/ 30 octombrie 2019 [](http://get.adobe.com/reader/)**

* **193 - Parlamentul României -** Lege pentru modificarea și completarea Legii nr. 50/1991 privind autorizarea executării lucrărilor de construcții

**M. Of. nr. 875/ 30 octombrie 2019 [](http://get.adobe.com/reader/)**

* **194 - Parlamentul României -** Lege pentru modificarea și completarea Legii nr. 132/2010 privind colectarea selectivă a deșeurilor în instituțiile publice

**M. Of. nr. 879/ 1 noiembrie 2019 [](http://get.adobe.com/reader/)**

* **3298/1159/1425 - Ministerul Finanțelor Publice/ Ministerul Economiei/ Ministerul Muncii şi Justiţiei Sociale -** Ordin privind aprobarea bugetului de venituri și cheltuieli pe anul 2019 pentru Societatea CERTEJ - S.A. - filiala Companiei Naționale a Cuprului, Aurului și Fierului MINVEST - S.A. Deva, aflată sub autoritatea Ministerului Economiei

**M. Of. nr. 881/ 1 noiembrie 2019 [](http://get.adobe.com/reader/)**

* **773 -** Hotărâre pentru aprobarea Normelor metodologice privind monitorizarea datoriilor nerambursate la scadență ale contribuabililor, persoane juridice, în vederea diminuării blocajului financiar și a pierderilor din economie

*Descărcaţi * ***ADOBE READER*** *-* [*http://get.adobe.com/reader/*](http://get.adobe.com/reader/)

***Sursa: Monitorul Oficial al României*** *- http://www.monitoruloficial.ro/RO/article--e-Monitor.html*

🏵🏵🏵

Comunicate de presă ale Guvernului României

Premierul Viorica Dăncilă a participat la evenimentul dedicat combaterii consumului de droguri în rândul tinerilor, organizat de Primăria Generală a Capitalei

**Discursul premierului Viorica Dăncilă la evenimentul dedicat combaterii consumului de droguri în rândul tinerilor, organizat de Primăria Generală a Capitalei**

*Doamnă primar general,  
Domnule academician,  
Stimați invitați,  
Dragi tineri,*

Mă bucur să particip la un eveniment care tratează o problemă importantă: prevenirea și combaterea consumului de droguri.

Vreau să vă felicit, doamnă primar, pe dumneavoastră, pe toți cei implicați, pentru organizarea acestui eveniment.

Nu am să vă țin un discurs, am să vă spun doar câteva gânduri.

Spunea primarul general al elevilor că începutul este foarte ușor. Motive veți găsi multiple, fie că vreți să vă aliniați celor din anturajul dumneavoastră, fie că vreți să treceți peste o problemă pe care o aveți, fie că așa este modern. Acesta este începutul. A doua oară veți încerca să găsiți o altă scuză și veți spune că este ultima dată, dar așa deveniți prizonieri ai propriului viciu și mergeți pe un drum care pentru mulți nu mai are cale de întoarcere. Chiar dacă ați vrea să renunțați, chiar dacă știți că îi răniți pe cei din jurul vostru, nu veți mai putea renunța. Foarte puțini renunță la acest viciu.

Eu cred că acest lucru depinde foarte mult de voi. Cred că puteți fi cool, trăind sănătos și frumos! Eu cred că puteți face acest lucru dacă aveți încredere în voi că mergeți pe drumul cel bun.

Un tânăr puternic spune ”NU” consumului de droguri!

Un tânăr super puternic îi convinge și pe ceilalți să spună ”NU” consumului de droguri!

Eu cred că voi sunteți tineri puternici, sunteți tineri super puternici și puteți face acest lucru.

Legat de problemele ridicate de primarul general al elevilor, da, abandonul școlar este o problemă. Tocmai de aceea am avut programe speciale pentru construcția de școli în mediul rural. Programul Național de Dezvoltare Locală I, Programul Național de Dezvoltare Locală II s-au adresat tocmai construcției de școli, deschiderii de școli în locurile în care nu avem, tocmai pentru a încuraja cât mai mulți copii să meargă la școală. Cred că acest lucru ține și de nivelul de trai, de posibilitățile părinților și, de aceea, am încercat să ajutăm cât mai mult oamenii, să creștem salariul minim, să creștem salariul mediu, astfel încât să creăm condiții în familiile din mediul rural și nu numai ca să își trimită copiii la școală. Este adevărat că încă mai trebuie multe făcute și cred că implicarea voastră, implicarea tinerilor, implicarea societății civile, implicarea tuturor factorilor decizionali ne va ajuta să avem cât mai mulți copii la școală.

Este adevărat că avem nevoie și de licee profesionale, avem nevoie de școli profesionale, pentru că avem nevoie de mai mulți tineri care să știe o meserie. Avem o lipsă de forță de muncă și acest lucru ne este spus de fiecare dată de cei care vor să investească în România, care vor să deschidă o afacere, care au nevoie de o forță de muncă bine pregătită. Să știți că de multe ori cei care au o meserie sunt mai bine plătiți decât cei care, poate, au studii superioare, dar nu își găsesc un loc de muncă sau au studii superioare și practică o meserie pe care o au la îndemână pentru că nu își găsesc un loc de muncă în conformitate cu pregătirea pe care o au. De aceea, cred că trebuie să încurajăm tinerii să meargă la facultate, dar și tinerii care vor să se îndrepte către licee sau școli profesionale. Chiar astăzi am adoptat în ședința de guvern o hotărâre prin care se permite muncitorilor din state terțe să vină să lucreze în România. În momentul în care am adoptat această hotărâre de guvern, gândul meu a fost către tinerii din România, care, dacă erau pregătiți pe anumite domenii, își găseau foarte ușor un loc de muncă.

Revenind la tema evenimentului de astăzi, eu am încredere în tinerii din România. Am încredere că vor merge pe drumul cel bun. Am încredere că își pot creiona un viitor frumos și am încredere că puteți să convingeți cât mai mulți colegi, colege, să nu meargă pe acest drum din care vor găsi cu greu calea de întoarcere. Vă felicit încă o dată pentru eveniment și vă doresc tuturor succes și să aveți încredere că cei care sunt aici, în fața noastră, precum și colegii mei, senatori și deputați, vă vor fi parteneri atunci când veți avea nevoie de ei. Mult succes!

\*

SGG și INA au încheiat un nou parteneriat cu Banca Mondială pentru îmbunătățirea programelor de formare profesională dedicate angajaților din administrația publică

Un nou acord de asistență tehnică între Secretariatul General al Guvernului (SGG),  Institutul Național de Administrație (INA) și Banca Mondială (BM) a fost semnat astăzi, 29 octombrie 2019, în vederea întăririi capacității INA și SGG de a dezvolta și a implementa politici publice cu impact asupra sistemului de formare profesională din administrația publică.

Analize funcționale, bune practici internaționale, standarde comune, practici de optimizare a proceselor decizionale sau programe de mentorat sunt câteva dintre acțiunile prevăzute în acordul ce are drept obiectiv final creșterea calității serviciilor publice și a relației dintre stat și cetățeni.

„Îmbunătățirea calității actului public este direct proporțională cu modul în care resursele umane din administrație sunt administrate și valorificate. Trainingurile și  formarea profesională joacă un rol important la nivel individual, instituțional și al întregului sistem public. Ne bucurăm că putem să punem bazele unor noi practici care vizează cariera angajaților din administrație și sperăm ca ele să fie continuate și integrate în reforma de fond a aministrației publice ”, a spus Oana Pintilei, secretar de stat în cadrul SGG.

Totodată, eforturile întreprinse de partenerii acordului de asistență tehnică, pe perioada celor doi ani ai parteneriatului, vor sta la baza fundamentării corecte a noii Strategii privind Formarea Profesională pentru Administrația Publică 2021-2027.

„Prioritatea noastră sunt rezultatele. Cu toții vrem să vedem acest lucru la finalul parteneriatului: teoria schimbării susținută de o analiză minuțioasă și recomandări puternice bazate pe dovezi, care vor duce la un mod mai bun, mai practic și mai inteligent de aplicare a programelor de formare profesională, astfel încât funcționarii publici să aibă un parcurs al carierei clar și o dezvoltare profesională sustenabilă”, a declarat Pavel Năstase, președinte INA.

Experții BM vor sprijini partenerii instituționali în identificarea nevoilor de instruire a administrației publice, formularea de recomandări pentru îmbunătățirea politicii de formare și, ca element de noutate, vor oferi recomandări pentru dezvoltarea progamelor de mentorat.

„În centrul activității noastre în România stă consolidarea instituțiilor publice. Pentru a continua să crească și pentru a continua să ofere beneficii cetățenilor din România, administrația publică trebuie să fie un instrument eficient. Cred că agenda discuțiilor pe marginea eficientizării administrației publice nu se va încheia niciodată, întotdeauna există un mod de a face mai bine, de a fi performanți”, susține Tatiana Proskuryakova, director de țară pentru România și Ungaria, Banca Mondială.

Acordul semnat astăzi vine în sprijinul proiectului „Întărirea capacității INA privind dezvoltarea de studii/ analize cu impact asupra sistemului de formare profesională în administrația publică”, semnat în august, anul acesta.

Proiectul este cofinanțat prin Programul Operațional Capacitate Administrativă (POCA) 2014-2020 și va fi implementat de INA, în parteneriat cu SGG și Agenția Națională a Funcționarilor Publici (ANFP).

Valoarea totală a proiectului este de 7.939.028,70 lei, durata acestuia fiind de 24 de luni.

\*

Mesajul premierului Viorica Dăncilă la comemorarea victimelor Colectiv

”30 octombrie 2015 rămâne în memoria noastră una dintre cele mai triste zile, în care s-au frânt destinele a zeci de tineri.

Această cumplită tragedie trebuie să păstreze vie conștiința societății și să redeștepte cele mai profunde sentimente: iubirea față de semeni, compasiunea, solidaritatea, dar și respectul pentru viața și siguranța cetățeanului.

Tragedia Colectiv, simbolul unei profunde dureri naționale, rămâne o lecție grea, o rană adâncă în memoria românilor și care cere implicit un simț de răspundere și vigilență ridicat din partea tuturor.

Este nevoie să deschidem ochii și să recunoaștem când lucrurile nu funcționează, să le îndreptăm împreună, instituții și autorități ale statului, forțe politice și societate civilă, să intervenim cât mai rapid împotriva actelor care pun în pericol siguranța cetățeanului.

Măsurile de intervenție rapidă, de îmbunătățire a legislației și serviciilor medicale trebuie dezvoltate și permanent adaptate realității. Este nevoie de continuarea investițiilor în sănătate, în mijloace de salvare, în pregătirea personalului, precum și în tot ce presupune salvarea de vieți omenești. Rămâne un drum greu, care trebuie însă parcurs cu asumare și fără accente politice. În ceea ce mă privește, indiferent de calitatea politică, voi susține cu fermitate orice proiect menit să contribuie la creșterea siguranței cetățeanului, îmbunătățirea serviciilor medicale și celor de intervenție rapidă.

Voi fi în continuare alături de familiile îndurerate, care au pierdut oameni dragi. Totodată, doresc multă sănătate celor răniți în cumplitul incendiu și puterea de a-și vindeca rănile trupului și ale sufletului!”

VIORICA DĂNCILĂ

PRIM-MINISTRUL ROMÂNIEI

Sursa: http://gov.ro/ro/media/comunicate

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției finlandeze | **Președinția finlandeză a Consiliului UE: 1 iulie – 31 decembrie 2019**  Prioritățile președinției finlandeze sunt ghidate de mottoul: **o Europă durabilă, un viitor durabil.**  Programul președinției se axează pe patru priorități principale:   * consolidarea valorilor comune și a statului de drept * UE mai competitivă și mai favorabilă incluziunii sociale * consolidarea poziției UE ca actor global în cadrul acțiunilor de combatere a schimbărilor climatice * protejarea securității cetățenilor în mod cuprinzător |
| Finlanda va fi prima președinție care va integra noile priorități ale **Agendei strategice 2019-2024** în lucrările Consiliului. | |
| [***https://eu2019.fi/en/frontpage***](https://eu2019.fi/en/frontpage)  ***\\IRINA\Public\= BULETINE INFORMATIVE =\2019\EUFI-logo_en_2xsininen.jpg*** | |

🏵🏵🏵

Informații utile…Oportunități de finanțare

Au fost lansate apelurile „Prima cameră” – Instrumente inovative pentru integrarea socio-profesională a tinerilor care părăsesc sistemul de protecție specială, din cadrul POCU

AM POCU a lansat astăzi apelurile „**Prima cameră” – Instrumente inovative pentru integrarea socio-profesională a tinerilor care părăsesc sistemul de protecție specială – axa prioritară 4/ prioritatea de investiții 9.iv/ obiectivele specifice 4.12 și 4.13.**

**Un apel va finanța proiecte în regiunile mai puțin dezvoltate, iar altul – regiunea dezvoltată București - Ilfov**.

Apelurile de proiecte vor finanța actiuni care vor pregăti tinerii pentru a avea o viață independentă după părăsirea sistemului instituționalizat de protecție.

Bugetul alocat de 23 milioane euro, este repartizat la nivelul regiunilor de dezvoltare astfel:

* 21 milioane euro (finanțarea UE + finanțarea națională) pentru regiunile mai puţin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), din care finanțarea UE – 17,85 milioane euro;
* 2 milioane euro (finanțarea UE + finanțarea națională), dedicat regiunii dezvoltate (București-Ilfov), din care finanțare UE – 1,6 milioane euro.

Activități eligibile:

* Dezvoltarea și furnizarea unui program de servicii integrate destinate copiilor și tinerilor care urmează să părăsească sistemul instituționalizat de protecție, dar și a celor care au părăsit sistemul instituționalizat începând cu anul 2016;
* Dezvoltarea si furnizarea unui program integrat de sprijin prin măsuri menite să faciliteze integrarea pe piața muncii a copiilor și tinerilor care urmează să părăsească sistemul instituționalizat de protecție, precum și a copiilor/tinerilor care au părăsit sistemul în ultimii 4 ani;
* Sprijin acordat pentru susținerea tinerilor care au părăsit sistemul instituționalizat de protecție a copilului prin acordarea de sprijin financiar pentru asigurarea unei locuințe și a plății utilităților.

Solicitanți eligibili:

* Autorități publice centrale și locale cu responsabilităţi în domeniu;
* Furnizori de servicii sociale.

Apelurile de proiecte vor fi deschise în perioada **30 octombrie 2019 – 31 ianuarie 2020**.

[***Descarcă***](https://www.fonduri-structurale.ro/descarca-document/25511) ghidul

Sursa: Ministerul Fondurilor Europene

\*

POC: A fost modificat ghidul „Consolidarea și asigurarea interoperabilității sistemelor informatice dedicate serviciilor de e-guvernare tip 2.0 – Secțiunea E-guvernare și Open Data”

Autoritatea de Management pentru Programul Operațional Competitivitate din cadrul Ministerului Fondurilor Europene și Organismul Intermediar pentru Promovarea Societății Informaționale din cadrul Ministerului Comunicațiilor și Societății Informaționale au anunțat modificarea Ghidului solicitantului aferent Acțiunii 2.3.1. „Consolidarea și asigurarea interoperabilității sistemelor informatice dedicate serviciilor de e-guvernare tip 2.0 centrate pe evenimente din viața cetățenilor și întreprinderilor, dezvoltarea cloud computing guvernamental și a comunicării media sociale, a Open Data si Big Data – Secțiunea E-guvernare și Open Data”, aprobat prin Ordinul ministrului Fondurilor Europene nr. 865/2018.

[***Descarcă***](https://www.fonduri-structurale.ro/descarca-document/25502) ordin

Sursa: MFE

\*

PNDR: Cea de a 4-a sesiune de depunere a cererilor pentru „Sprijin pentru prima împădurire și crearea de suprafețe împădurite”

În perioada 16 septembrie 2019, ora 9:00 – 13 decembrie 2019, ora 14:00 se desfășoară cea de a 4-a sesiune de depunere a cererilor de sprijin pentru Schema de ajutor de stat „**Sprijin pentru prima împădurire și crearea de suprafețe împădurire**”, aferentă submăsurii 8.1 „Împăduriri și crearea de suprafețe împădurite”, din cadrul PNDR 2014-2020.

**Alocarea financiară a acestei sesiuni este de 15.000.000 euro.**

Prin această schemă se acordă sprijin financiar pentru înființarea de plantaţii forestiere, respectiv realizarea de trupuri de pădure și perdele forestiere de protecție.

Beneficiarii schemei pot fi deţinătorii publici şi privaţi de teren agricol şi formele asociative ale acestora.

Sprijinul financiar, acordat ca valoare fixă, este reprezentat de costuri standard pe hectar pentru împădurirea de terenuri agricole şi neagricole, sub forma a două prime, după cum urmează:

Primă de înfiinţare a plantaţiilor forestiere (Prima 1), care acoperă inclusiv costurile de elaborare a proiectului tehnic de împădurire - acordată pentru toți beneficiarii schemei,

Primă anuală (Prima 2), pentru o perioadă de 12 ani, pentru acoperirea costurilor de întreţinere şi îngrijire a plantaţiei forestiere şi pentru compensarea pierderilor de venit agricol ca urmare a împăduririi – acordată în funcție de categoria de beneficiar și tipul de teren.

Valoarea maximă a sprijinului public pentru o cerere de sprijin acordat în baza prezentei scheme este de 7.000.000 euro.

Vineri, 25 octombrie 2019, Agenția de Plăți și Intervenții pentru Agricultură [***a publicat***](https://www.fonduri-structurale.ro/stiri/22757/apia-raportul-de-selectie-preliminar-in-baza-schemei-de-ajutor-de-stat-sprijin-pentru-prima-impadurire-si-crearea-de-suprafete-impadurite)Raportul de selecţie preliminar privind solicitanţii sprijinului acordat în baza Schemei de ajutor de stat.

Sursa: MADR

\*

Fonduri-structurale.ro: „Noile obligații introduse prin nota privind acordarea tranșei finale de minimis pentru start-up-urile POCU depășesc cadrul legal stabilit și vor genera disfuncționalități!”

Săptămâna trecută, AM POCU a emis o [**notă**](https://www.fonduri-structurale.ro/stiri/22750/pocu-administratorii-de-grant-trebuie-sa-isi-asume-pe-propria-raspundere-atingerea-plafonului-de-venituri-pentru-transa-ii-a-subventiilor-catre-start-upuri) privind verificarea condițiilor pentru acordarea tranșei a II-a de subvenție pentru start-up-urile înființate prin finanțări în cadrul Programului Operațional Capital Uman, apelurile România Start Up Plus și Diaspora Start-up.

Echipa [fonduri-structurale.ro](https://www.fonduri-structurale.ro/) a transmis astăzi, 29 octombrie 2019, o ***solicitare către AM POCU de a revizui conținutul notei,*** semnalând că aceasta încalcă cadrul legal stabilit prin schemele de minimis și Ghidurile Solicitantului, impunând obligații suplimentare beneficiarilor de ***ajutor de minimis*** care vor cauza dificultăți și disfuncționalități atât în activitatea acestora, cât și la nivelul proiectelor în cadrul cărora sunt finanțați.

***Principalele aspecte*** menționate în solicitarea transmisă de [fonduri-structurale.ro](https://www.fonduri-structurale.ro/) autorităților:

1. Nota face referire la dovedirea de către beneficiarii de minimis și prezentarea detaliată distinct în balanța analitică a veniturilor încasate, însă această cerință depășește obligațiile stabilite prin Ghidul SolicitantuluI, schema de minimis și prevederile din contractul de subvenție și este contrară principiilor contabilității, precum și modului firesc în care se desfășoară activitățile economice, multe companii lucrând cu termene de plată. O astfel de prevedere considerăm că ***va genera grave situații de discriminare a anumitor beneficiari de minimis***, în special a celor care au drept clienți companii mari și autorități ale statului a căror practică obișnuită este plata facturilor la 30-60 de zile.​

2. Nota menționează faptul că veniturile trebuie înregistrate pe obiectul/obiectele de activitate (Cod CAEN) din planurile de afaceri aprobate. Această solicitare depășește, de asemenea, cadrul legal stabilit. În plus, fiind transmisă de către autorități către administratorii de schemă de antreprenoriat la o perioadă destul de mare de timp după ce au fost semnate contractele de subvenție și după ce beneficiarii de ajutor de minimis au început activitatea, este de așteptat ca aceasta să genereze disfuncționalități semnificative în activitatea acestora și în relația contractuală dintre beneficiarii de ajutor de minimis și administratorii de schemă de antreprenoriat.

[Fonduri-structurale.ro](https://www.fonduri-structurale.ro/) a menționat în solicitarea transmisă că, în măsura în care dorința AM POCU este de a se asigura că veniturile obținute de beneficiarii de minimis sunt aferente planului de afaceri, ***o abordare mult mai constructivă ar fi de a solicita înregistrarea veniturilor nu pe CAEN, ci pe activitatea finanțată/planul de afaceri***. Acest lucru deoarece, în cazul anumitor afaceri, obiectul planului de afaceri depășește granițele unui singur cod CAEN (asumat de antreprenori ca fiind codul CAEN principal al afacerii), iar mulți dintre aceștia nu și-au menționat în planurile de afaceri și codurile CAEN secundare, ci și le-au introdus și autorizat la Registrul Comerțului în momentul înființării firmei.

Click[***aici***](https://www.fonduri-structurale.ro/descarca-document/25535) pentru a consulta textul integral al solicitării transmise autorităților de fonduri-structurale.ro.

Sursa: www.fonduri-structurale.ro

\*

POCU: Corrigendum la ghidul pentru depunerea în sistemul MySMIS a cererilor de finanțare aferente fișelor de proiect selectate de GAL în cadrul SDL – Etapa a III-a a mecanismului DLRC

AM POCU a publicat ieri [corrigendum](https://www.fonduri-structurale.ro/descarca-document/25521)-ul la Ghidul solicitantului condiții specifice pentru depunerea în Sistemul MySMIS a cererilor de finanțare aferente fișelor de proiect selectate de GAL în cadrul SDL – Etapa a III-a a mecanismului DLRC AP 5/ PI 9.vi/ OS 5.1.

Corrigendum-ul vizează clarificarea valorii minime obligatorii a fișelor de proiecte selectate de GAL-uri.

Sursa: MFE

\*

Instrucțiune privind decontarea costurilor salariale în cadrul Programului Operațional Competitivitate

Ieri, 28 octombrie 2019, MFE a emis Instrucțiunea nr. 33/ 25.10.2019 privind decontarea costurilor salariale în cadrul Programului Operațional Competitivitate.

[***Descarcă***](https://www.fonduri-structurale.ro/descarca-document/25524)Instrucțiunea

Sursa: MFE

\*

Proces de consultare privind viitorul orașelor din România în noul cadru financiar european!

UrbanizeHub, start-up online global ce însumează idei, opinii, proiecte și știri despre orașe inteligente și dezvoltare urbană sustenabilă, a demarat un proces de consultare cu privire la viitorul fondurilor europene în România. Scopul consultării este de a identifica priorități și linii de dezvoltare a orașelor din România în noul cadru financiar multianual 2021-2027.

Chestionarul [***„Viitorul orașelor din România”***](https://urbanizehub.ro/viitoruloraselor/) cuprinde întrebări referitoare la modul în care ar trebui să fie împărțite fondurile europene pe perioada 2021-2027, precum și care sunt domeniile prioritare în care orașele din România ar avea nevoie de investiții.

Click [***aici***](https://urbanizehub.ro/viitoruloraselor/) pentru a pentru a participa la consultare! Completarea chestionarului durează doar câteva minute.

Sursa: www.fonduri-structurale.ro

\*

A fost prelungită perioada de depunere pentru ediția 2019 a premiilor „Altiero Spinelli for Outreach”

Comisia Europeană desfășoară concursul la nivel european „Premiul Altiero Spinelli for Outreach” în cadrul celei de-a treia ediții a acestuia.

Ediția din acest an își propune să pună accent pe lucrările care sporesc înțelegerea cetățenilor asupra UE și care contribuie la dezvoltarea unei identități europene reale.

Premiul Altiero Spinelli for Outreach 2019 vizează următoarele tipuri de proiecte:

Programe sau campanii educaționale despre UE;

Campanii de informare și comunicare despre UE;

Activități care sporesc motivația tinerilor de a participa la procesele democratice care modelează viitorul UE;

Activități care îmbunătățesc atașamentul tinerilor la valorile de bază ale UE;

Activități bazate pe acțiuni care permit tinerilor să asiste la beneficiile UE.

Inițial, cererile puteau fi depuse până pe 29 octombrie 2019, ora 17:00 CET. Noua modificare adusă ieri prevede prelungirea perioadei până la 2 decembrie 2019, ora 17:00 CET.

Cererile trebuie depuse online prin intermediul site-ului [***web***](https://ec.europa.eu/eusurvey/runner/AltieroSpinelliPrize2019) al programului.

Pentru mai multe detalii, puteți consulta rubrica noastră de [***alte finanțări***](https://www.fonduri-structurale.ro/alte-finantari/229/competitia-altiero-spinelli-for-outreach-2019-premii-destinate-proiectelor-care-promoveaza-valorile-europene)***.***

Ana-Maria Radu, [www.fonduri-structurale.ro](http://www.fonduri-structurale.ro)

Sursa: Comisia Europeană

\*

POIM: Notă de clarificare privind evaluarea cererilor de finanțare pentru activități de tip D din cadrul apelului„Creșterea gradului de protecție și conservare a biodiversității și refacerea ecosistemelor degradate”

AM POIM a publicat ieri o Notă pentru clarificarea aspectelor metodologice privind evaluare cererilor de finanțare pentru activități de tip D în cadrul axei prioritare 4/ obiectivul specific 4.1 „Creșterea gradului de protecție și conservare a biodiversității și refacerea ecosistemelor degradate”.

[***Descarcă***](https://www.fonduri-structurale.ro/descarca-document/25526) Nota

Sursa: MFE

🏵🏵🏵

Din actualitatea europeană

Ajutoare de stat: Comisia aprobă recapitalizarea conformă cu condițiile de piață a CEC Bank din România

 Comisia Europeană a constatat că planurile României de a injecta capital în valoare de 200 de milioane EUR în CEC Bank, care este deținută integral de stat, nu implică acordarea unui ajutor de stat. Comisia a constatat că recapitalizarea va fi realizată în condițiile pieței și, prin urmare, nu implică niciun ajutor de stat în favoarea băncii în sensul normelor UE.

Margrethe **Vestager**, comisarul responsabil cu politica în domeniul concurenței, a declarat: „*Tratatul UE este neutru în ceea ce privește proprietatea publică/privată. Am constatat că guvernul român, în calitate de unic proprietar al CEC Bank, urma să efectueze o injecție de capital în bancă în aceleași condiții pe care le-ar accepta un operator privat în economia de piață. Prin urmare, am concluzionat că recapitalizarea băncii nu a implicat ajutor de stat în sensul normelor noastre.”*

În octombrie 2019, România a notificat Comisiei intenția sa de a recapitaliza CEC Bank, care este deținută de stat. Recapitalizarea are drept obiectiv: (i) să consolideze capacitatea de creditare a băncii, ținând seama, în special, de potențialul pieței interne și (ii) să inițieze o perfecționare substanțială a sistemelor informatice ale băncii astfel încât aceasta să continue să ofere servicii clienților săi, să își îmbunătățească eficiența și să reducă riscul operațional.

România a prezentat Comisiei planul de afaceri al acestei bănci pentru perioada 2019-­2023.

În conformitate cu normele UE privind ajutoarele de stat, dacă un stat membru intervine în aceleași condiții în care ar interveni un investitor privat și este remunerat pentru riscul asumat într-un mod pe care l-ar accepta un investitor privat, o astfel de intervenție nu constituie ajutor de stat.

Evaluarea de către Comisie a planului de afaceri prezentat de România a arătat că injecția de capital în valoare de 200 de milioane EUR în CEC Bank ar genera un randament al investiției pentru statul român (în calitate de acționar unic al băncii), în conformitate cu condițiile pieței. Planul de afaceri prevede, mai ales, o sporire a activităților de creditare și a cotei pe piață a depozitelor, o mai mare eficiență și niveluri solide de capital.

Pe această bază, Comisia a putut concluziona că recapitalizarea CEC Bank de către România urma să fie realizată în condiții pe care le-ar accepta un investitor privat și că măsura nu a implicat, așadar, niciun ajutor de stat în favoarea CEC Bank în sensul normelor UE.

**Context**

CEC Bank este în prezent a șaptea dintre cele mai mari bănci din România. Banca este deținută integral de statul român din 1864.

În conformitate cu normele UE privind ajutoarele de stat, în cazul în care un stat membru decide să intervină în condiții pe care le-ar fi acceptat un operator privat care operează în condiții de piață (principiul operatorului economic privat în economia de piață), o astfel de intervenție nu constituie ajutor de stat și nu face obiectul controlului privind ajutoarele de stat în UE.

Versiunea neconfidențială a deciziei va fi disponibilă în [Registrul ajutoarelor de stat](http://ec.europa.eu/competition/state_aid/register/) cu numărul de caz [SA.53869](http://ec.europa.eu/competition/elojade/isef/case_details.cfm?proc_code=3_SA_53869) pe site-ul web al DG [Concurență](http://ec.europa.eu/competition/index_en.html)[Căutați traducerile disponibile pentru linkul precedentEN**•••**](javascript:void(0)), de îndată ce vor fi soluționate eventualele probleme legate de confidențialitate. Deciziile referitoare la ajutoare de stat nou publicate pe internet și în Jurnalul Oficial apar în [buletinul electronic Știri săptămânale privind ajutoarele de stat](http://ec.europa.eu/competition/state_aid/newsletter/index.html).

Persoane de contact pentru presă:

[Lucia CAUDET](mailto:lucia.caudet@ec.europa.eu) (+32 2 295 61 82)

[Giulia ASTUTI](mailto:giulia.astuti@ec.europa.eu) (+32 2 295 53 44)

Întrebări din partea publicului larg: [Europe Direct](http://europa.eu/contact/) la numărul de telefon [00 800 67 89 10 11](http://europa.eu/contact/call-us/index_ro.htm) sau prin [email](http://europa.eu/contact/write-to-us/index_ro.htm)

\*

Codul de bune practici privind dezinformarea, la un an de la intrarea în vigoare: platformele online prezintă rapoartele de autoevaluare

 Astăzi, 29 octombrie, Comisia Europeană a publicat primele [rapoarte anuale de autoevaluare](https://ec.europa.eu/digital-single-market/news-redirect/660940) întocmite de Facebook, Google, Microsoft, Mozilla, Twitter și de 7organisme profesionale europene în temeiul [Codului de bune practici privind dezinformarea](https://ec.europa.eu/digital-single-market/en/news/code-practice-disinformation)[Căutați traducerile disponibile pentru linkul precedentEN**•••**](javascript:void(0)). Rapoartele prezentate de semnatarii codului arată progresele înregistrate în ultimul an în lupta împotriva dezinformării online.

Codul de bune practici cu rol de autoreglementare, care a fost lansat în octombrie 2018, reprezintă un pilon important al [Planului de acțiune împotriva dezinformării](https://europa.eu/rapid/press-release_IP-18-6647_ro.htm).

Comisarul pentru justiție, consumatori și egalitate de gen, Věra **Jourová**, comisarul pentru uniunea securității, Julian **King**, și comisarul pentru economie digitală și societate digitală, Mariya **Gabriel**, au declarat:

„Salutăm publicarea acestor autoevaluări de către semnatarii Codului de bune practici privind punerea în aplicare a angajamentelor asumate. În special, salutăm angajamentul platformelor online de a se arăta mai transparente cu privire la politicile lor și de a stabili o cooperare mai strânsă cu cercetătorii, verificatorii veridicității informațiilor și statele membre. Cu toate acestea, progresele variază foarte mult de la un semnatar la altul, iar rapoartele nu oferă informații suficiente cu privire la impactul real al măsurilor de autoreglementare luate în cursul anului trecut și la mecanismele folosite pentru o evaluare independentă.

Alegerile pentru Parlamentul European din mai 2019 nu au fost, în mod clar, scutite de dezinformare, dar acțiunile și rapoartele lunare dinaintea alegerilor au contribuit la limitarea spațiului pentru interferențe și la îmbunătățirea integrității serviciilor, la perturbarea stimulentelor economice pentru dezinformare și la asigurarea unei transparențe sporite a publicității politice și a publicității tematice.Cu toate acestea, propaganda și dezinformarea automată pe scară largă persistă și sunt necesare eforturi suplimentare în toate domeniile prevăzute de cod. Nu putem accepta acest lucru ca fiind noua normalitate.

Eforturile platformelor online și ale verificatorilor veridicității informațiilor pot reduce caracterul viral dăunător al conținutului prin intermediul serviciilor platformelor, însă aceste platforme trebuie să coopereze de urgență cu un număr mai mare de organizații independente și de încredere. Accesul la date acordat până acum nu corespunde nevoilor cercetătorilor independenți.

În final, în pofida angajamentelor importante asumate de toți semnatarii, regretăm faptul că nicio altă platformă și niciun alt actor corporativ din sectorul publicității nu a aderat la cod.”

Principalele concluzii ale rapoartelor de autoevaluare

* Comparativ cu situația din octombrie 2018, semnatarii Codului de bune practici indică o îmbunătățire a nivelului de transparență. Există un dialog mai strâns cu platformele în ceea ce privește politicile lor de combatere a dezinformării.
* S-au înregistrat progrese în ceea ce privește angajamentele monitorizate de Comisie în perioada ianuarie-mai, înainte de alegerile pentru Parlamentul European din 2019. Progresul raportat este mai limitat însă în ceea ce privește punerea în aplicare a angajamentelor de a pune la dispoziția consumatorilor și a comunității de cercetare a unor instrumente adecvate de acțiune. Comunicarea de date și punerea la dispoziție a unor instrumente de căutare sunt în continuare sporadice și arbitrare și nu răspund nevoii de evaluare independentă a cercetătorilor.
* Domeniul de aplicare al acțiunilor întreprinse în vederea respectării angajamentelor pe care și le-au asumat variază mult de la o platformă la alta. În mod similar, există în continuare diferențe între statele membre în ceea ce privește punerea în aplicare a politicii privind platformele, cooperarea cu părțile interesate și sensibilitatea la contextele electorale.
* Rapoartele furnizează informații cu privire la politicile de punere în aplicare a codului, inclusiv cu privire la indicatorii specifici UE. Diferă însă coerența și nivelul de detaliu. Indicatorii furnizați sunt în principal indicatori de realizare, de exemplu, numărul de conturi eliminate.

**Etapele următoare**

Comisia lucrează încă la evaluarea globală a eficacității Codului de bune practici. Pe lângă autoevaluările efectuate de către semnatari, Comisia va ține seama de:

* contribuția Grupului autorităților europene de reglementare în domeniul serviciilor audiovizuale ( European Regulators Group for Audiovisual Services - ERGA), astfel cum se prevede în [Planul de acțiune împotriva dezinformării](https://europa.eu/rapid/press-release_IP-18-6647_ro.htm).
* o evaluare efectuată de o organizație terță selectată de către semnatari, astfel cum se prevede în [Codul de bune practici](https://ec.europa.eu/digital-single-market/en/news/code-practice-disinformation)[Căutați traducerile disponibile pentru linkul precedentEN**•••**](javascript:void(0)).
* o evaluare a unui consultant independent angajat de Comisie, care urmează a fi prezentată la începutul anului 2020.
* un raport privind alegerile din 2019, pe care Comisia îl va prezenta Parlamentului European în următoarele luni.

Pe baza acestor elemente, Comisia va prezenta o evaluare globală la începutul anului 2020. Dacă rezultatele obținute în contextul codului se vor dovedi nesatisfăcătoare, Comisia poate propune măsuri suplimentare, inclusiv măsuri cu caracter normativ.

**Context**

Uniunea Europeană a combătut în mod activ dezinformarea începând din 2015. Ca urmare a deciziei [Consiliului European din martie 2015](http://data.consilium.europa.eu/doc/document/ST-11-2015-INIT/ro/pdf), în cadrul Serviciului European de Acțiune Externă (SEAE) a fost înființat grupul operativ [East Stratcom](https://eeas.europa.eu/headquarters/headquarters-homepage/2116/-questions-and-answers-about-the-east-), pentru a contracara campaniile de dezinformare în curs ale Rusiei. În 2016, s-a adoptat [Cadrul comun privind contracararea amenințărilor hibride](https://europa.eu/rapid/press-release_IP-16-1227_ro.htm), urmat în 2018 de [Comunicarea comună privind creșterea rezilienței și consolidarea capacităților de reacție la amenințările hibride](https://europa.eu/rapid/press-release_IP-18-4123_ro.htm).

În [aprilie 2018](https://europa.eu/rapid/press-release_IP-18-3370_ro.htm), Comisia a prezentat o abordare la nivel european și instrumente de autoreglementare pentru combaterea dezinformării online. În octombrie 2018, Facebook, Google, Twitter și Mozilla au semnat [Codul de bune practici](http://europa.eu/rapid/press-release_STATEMENT-18-5914_en.htm)[Căutați traducerile disponibile pentru linkul precedentEN**•••**](javascript:void(0)). Acestora li s-au alăturat organismele profesionale care reprezintă platformele online, sectorul publicitar și agențiile de publicitate. Autoevaluările publicate astăzi sunt o continuare a rapoartelor de referință prezentate în ianuarie 2019, precum și a rapoartelor lunare transmise de Facebook, Google și Twitter din ianuarie până în mai 2019. Aceste autoevaluări se concentrează asupra punerii în aplicare a angajamentelor relevante pentru integritatea alegerilor europene. În 2019, și Microsoft a semnat Codul.

Într-o [comunicare comună, publicată în iunie 2019](https://ec.europa.eu/digital-single-market/en/news/europe-protects-eu-reports-progress-fighting-disinformation-ahead-european-council)[Căutați traducerile disponibile pentru linkul precedentEN**•••**](javascript:void(0)), Comisia și Înaltul Reprezentant au prezentat un raport privind progresele înregistrate în lupta împotriva dezinformării și principalele lecții învățate în urma alegerilor europene. Raportul a subliniat faptul că, deși, în mod clar, alegerile din mai nu au fost scutite de dezinformare, acțiunile întreprinse de UE – împreună cu numeroși jurnaliști, verificatori ai veridicității informațiilor, platforme, autorități naționale, cercetători și societatea civilă – au contribuit la reducerea spațiului pentru intervenții străine și pentru campanii coordonate de manipulare a opiniei publice.

**Informații suplimentare**

[Autoevaluări și notă analitică](https://ec.europa.eu/digital-single-market/news-redirect/660940)

[Fișă informativă: Planul de acțiune împotriva dezinformării – Raport privind punerea sa în aplicare](https://ec.europa.eu/commission/files/factsheet-report-progress-action-plan-against-disinformation_en)[Căutați traducerile disponibile pentru linkul precedentEN**•••**](javascript:void(0))

[Comunicat de presă: În perspectiva Consiliului European, UE prezintă progresele înregistrate în combaterea dezinformării](https://europa.eu/rapid/press-release_IP-19-2914_ro.htm)

[Codul de bune practici – Întrebări și răspunsuri](http://europa.eu/rapid/press-release_MEMO-19-752_en.htm)[Căutați traducerile disponibile pentru linkul precedentEN**•••**](javascript:void(0))

[Raport comun privind punerea în aplicare a Planului de acțiune împotriva dezinformării](https://eur-lex.europa.eu/legal-content/ro/ALL/?uri=comnat:JOIN_2019_0012_FIN)

[Planul de acțiune împotriva dezinformării](https://europa.eu/rapid/press-release_IP-18-6647_ro.htm)

[Comunicarea privind combaterea dezinformării online: o abordare europeană](https://ec.europa.eu/digital-single-market/en/news/communication-tackling-online-disinformation-european-approach)[Căutați traducerile disponibile pentru linkul precedentEN**•••**](javascript:void(0))

[Site-ul web „euvsdisinfo” (link is external)](https://euvsdisinfo.eu/)

Persoane de contact pentru presă:

* [Johannes BAHRKE](mailto:johannes.bahrke@ec.europa.eu) (+32 2 295 86 15)
* [Nathalie VANDYSTADT](mailto:Nathalie.VANDYSTADT@ec.europa.eu) (+32 2 296 70 83)
* [Inga HOGLUND](mailto:inga.hoglund@ec.europa.eu) (+32 2 295 06 98)

Întrebări din partea publicului larg: [Europe Direct](http://europa.eu/contact/) la numărul de telefon [00 800 67 89 10 11](http://europa.eu/contact/call-us/index_ro.htm) sau prin [email](http://europa.eu/contact/write-to-us/index_ro.htm)

\*

UE aprobă un nou pachet de asistență bugetară destinat Republicii Moldova pentru a sprijini o serie de reforme din domeniile statului de drept și dezvoltării rurale

 Comisia Europeană a aprobat astăzi, 31 octombrie, plata unei sume de aproape 25 de milioane EUR sub formă de asistență bugetară pentru Republica Moldova, pentru a ajuta guvernul acestei țări să realizeze reforme esențiale în domeniile poliției, combaterii corupției și a spălării banilor, agriculturii și dezvoltării rurale, care vor aduce beneficii cetățenilor acestei țări.

Johannes **Hahn**, comisarul pentru politica europeană de vecinătate și negocieri privind extinderea, a declarat: *„Pachetul de asistență aprobat astăzi – al patrulea din iulie până în prezent – este dovada angajamentului ferm și constant al UE față de calea reformelor urmată de Republica Moldova. Această asistență ar trebui să fie considerată ca fiind recunoașterea eforturilor susținute depuse de guvernul Republicii Moldova pentru a găsi soluții la problemele din domenii vitale precum justiția și statul de drept, în beneficiul cetățenilor acestei țări. UE este pregătită să sprijine în continuare acest proces important, care depinde de obținerea unor rezultate concrete, în special în ceea ce privește mult așteptata reformă a justiției”.*

Această nouă plată urmează celor două plăți aferente sprijinului bugetar efectuate în [iulie](https://ec.europa.eu/commission/presscorner/detail/ro/ip_19_4510) (14,54 milioane EUR) și [la 18 octombrie](https://ec.europa.eu/commission/presscorner/detail/ro/ip_19_6117) (14,35 milioane EUR), [primei tranșe a asistenței macrofinanciare, anunțată recent](https://ec.europa.eu/commission/presscorner/detail/ro/ip_19_6060) (30 de milioane EUR), [Consiliului de asociere UE-Republica Moldova](https://www.consilium.europa.eu/ro/meetings/international-ministerial-meetings/2019/09/30/), desfășurat la 30 septembrie, și vizitei efectuate de Înaltul reprezentant/vicepreședintele Mogherini la 3 octombrie.

Comisia și-a reluat în iulie sprijinul bugetar pentru Republica Moldova, după ce a suspendat aceste plăți timp de aproape doi ani din cauza deteriorării situației statului de drept din această țară. În urma schimbării de guvern care a avut loc în luna iunie, autoritățile Republicii Moldova au lansat un proces de reforme structurale semnificative și substanțiale, proces care a permis UE să își reia sprijinul bugetar și asistența macrofinanciară către Republica Moldova.

De la ultima plată aferentă sprijinului bugetar, guvernul Republicii Moldova a continuat punerea în aplicare a programului de reforme în cadrul Acordului de asociere UE-Republica Moldova. Merită menționate îndeosebi măsurile suplimentare luate de guvern pentru a aborda problema corupției și a lipsei de independență a sistemului judiciar. În cursul acestui proces, Republica Moldova a solicitat Comisiei de la Veneția din cadrul Consiliului Europei să avizeze proiectul de lege având drept obiectiv reforma Curții Supreme de Justiție și a Procurorului General. Guvernul și-a demonstrat angajamentul de a ține seama de aceste recomandări.

Potrivit observatorilor independenți, primul tur al alegerilor locale a avut loc în întreaga țară la 20 octombrie într-o atmosferă calmă și competitivă, cetățenii putând vota în deplină libertate.

Serviciile Comisiei și Serviciul European de Acțiune Externă vor monitoriza atent în continuare situația politică, inclusiv în ceea ce privește turul al doilea al alegerilor locale din 3 noiembrie. De asemenea, vor evalua în continuare îndeplinirea condițiilor înainte de a efectua noi plăți către Republica Moldova.

**Mai multe informații privind noul pachet al UE**

**Această sumă de** 24,85 milioane EUR corespunde plăților aferente sprijinului bugetar din cadrul următoarelor două programe:

* **Sprijin pentru reforma poliției în Republica Moldova:**cu sprijinul UE, poliția Republicii Moldova și-a putut moderniza și profesionaliza și mai mult structurile. Proporția totală a femeilor din cadrul forțelor de poliție a crescut la 17,6 % (de la 14 % în 2014). Au fost puse în aplicare cu succes cinci proiecte-pilot din domeniul poliției de proximitate în toate cele cinci sectoare polițienești (Anenii Noi, Buiucani, Cahul, Comrat și Sîngerei). În plus, poliția Republicii Moldova a consolidat capacitățile de reacție rapidă ale echipelor sale de intervenție la apelurile de urgență, reducând considerabil durata medie de intervenție. În cadrul poliției a fost înființată o nouă unitate anticorupție, care s-a remarcat prin dinamismul cu care a furnizat cursuri de formare în întreaga țară pentru a promova și a pune în practică în mod activ principiile toleranței zero față de corupție.
* **ENPARD Moldova – Sprijin pentru agricultură și dezvoltare rurală:**datorită acestui sprijin din partea UE, Republica Moldova a sporit competitivitatea sectorului agroalimentar, sprijinind investițiile agricole și formarea de grupuri de producători și ajutând unitățile agroalimentare să realizeze schimburi comerciale cu UE. De asemenea, sprijinul UE i-a ajutat pe producătorii agricoli să respecte standardele de calitate internaționale și ale UE în materie de siguranță alimentară. Programul UE a sprijinit și inițiative din domeniul dezvoltării rurale lansate la nivel local de grupuri de acțiune locală pentru a revitaliza zonele rurale.

**Pentru informații suplimentare**

[Fișă informativă – relațiile UE–Republica Moldova](https://eeas.europa.eu/headquarters/headquarters-homepage_en/4011/EU-Moldova%20relations)[Căutați traducerile disponibile pentru linkul precedentEN**•••**](javascript:void(0))

[Delegația UE în Republica Moldova](https://eeas.europa.eu/delegations/moldova_ro)

[Relațiile UE cu Moldova](https://eeas.europa.eu/delegations/moldova_ro)

**Persoane de contact pentru presă:**

[Maja KOCIJANCIC](mailto:maja.kocijancic@ec.europa.eu) (+32 2 298 65 70)

[Alceo SMERILLI](mailto:alceo.smerilli@ec.europa.eu) (+ 32 2 296 48 87)

Întrebări din partea publicului larg: [Europe Direct](http://europa.eu/contact/) la numărul de telefon [00 800 67 89 10 11](http://europa.eu/contact/call-us/index_ro.htm) sau prin [email](http://europa.eu/contact/write-to-us/index_ro.htm)

\*

Cele mai importante inițiative ale Comisiei Europene pentru lupta împotriva terorismului, schimbul de informații, combaterea radicalizării și securitatea cibernetică

Astăzi, 30 octombrie, Comisia Europeană face bilanțul progreselor înregistrate în ultimii ani în direcția realizării unei uniuni a securității efective și autentice. Raportul prezentat astăzi descrie inițiativele luate de Comisie în unele dintre domeniile principale ale uniunii securității, și anume lupta împotriva terorismului, schimbul de informații, combaterea radicalizării și securitatea cibernetică.

În raport se remarcă, în același timp, că sunt necesare eforturi suplimentare, mai ales în ceea ce privește punerea în aplicare a legislației UE în materie de securitate. În contextul atacului de la Christchurch din martie 2019, Comisia recomandă, de asemenea, ca UE să înceapă negocierile cu Noua Zeelandă cu privire la schimbul de date cu caracter personal cu Europol pentru combaterea criminalității grave și a terorismului.

Comisarul pentru migrație, afaceri interne și cetățenie, Dimitris **Avramopoulos**, a declarat: *„De la bun început, securitatea cetățenilor europeni a reprezentat o prioritate absolută pentru actuala Comisie. Pe baza Agendei europene privind securitatea, am instituit o uniune a securității efectivă și autentică – care este construită pe încredere, care pune în comun resurse și care înfruntă împreună amenințările. Putem fi mândri de multe rezultate concrete – cum ar fi legislația UE în domeniul securității care ne permite să îi urmărim și să îi capturăm pe infractorii periculoși, să combatem terorismul online și offline și să limităm accesul la arme de foc cu mai multă eficacitate – dar rezultatul cel mai important constă în schimbarea mentalității noastre în materie de securitate. Fac apel la statele membre să se asigure că normele UE în domeniul securității sunt puse în aplicare și că cetățenii noștri sunt mai bine protejați.”*

Comisarul pentru uniunea securității, Julian **King**, a afirmat: *„În ultimii ani, am făcut progrese substanțiale în ceea ce privește îmbunătățirea securității noastre colective. Doar lucrând împreună și luând măsuri coordonate putem face față cel mai bine actualelor provocări complexe și multidimensionale în materie de securitate legate de terorism, criminalitatea informatică și dezinformare. Mai sunt însă multe de făcut. Trebuie să depunem în continuare eforturi pentru a închide spațiul în care activează teroriștii – atât offline, cât și online, atât în interiorul UE, cât și în afara frontierelor sale. Aștept cu nerăbdare unda verde din partea Consiliului ca să putem începem negocierile cu Noua Zeelandă, un partener strategic în lupta împotriva criminalității grave și a terorismului.”*

**Progresele înregistrate în cadrul pilonilor-cheie ai uniunii securității**

Raportul de astăzi prezintă progresele înregistrate în ceea ce privește dosarele legislative prioritare din domeniul securității, precum și recentele inițiative luate pentru a asigura securitatea cetățenilor europeni atât offline, cât și online. Raportul se axează în special pe următoarele aspecte:

* **conținutul online cu caracter terorist** – având în vedere amenințarea permanentă pe care o reprezintă conținutul online cu caracter terorist, Comisia invită Parlamentul European și Consiliul să ajungă la un acord cu privire la [legislația propusă](https://europa.eu/rapid/press-release_IP-18-5561_ro.htm) până la sfârșitul anului 2019. În paralel, activitatea a avansat prin intermediul unor parteneriate voluntare cu platformele online: participanții la Forumul UE pentru internet s-au angajat să aplice un [Protocol al UE pentru situații de criză](https://ec.europa.eu/commission/presscorner/detail/ro/ip_19_6009) – un mecanism de răspuns rapid pentru a stopa răspândirea virală a conținutului online cu caracter terorist și extremist violent.
* **îmbunătățirea schimbului de informații** – statele membre fac schimb de informații mai mult ca oricând, în special datorită asistenței oferite de agențiile UE, cum ar fi Europol. Cu toate acestea, pentru a elimina lacunele rămase în materie de informații și așa-numitele „unghiuri moarte”, este esențial ca sistemele de informații ale UE privind securitatea să poată comunica între ele. În acest scop, Comisia a făcut din implementarea până în 2020 a propunerilor privind interoperabilitatea principala sa prioritate în materie de securitate. De asemenea, Comisia invită Parlamentul European și Consiliul să ajungă rapid la un acord cu privire la toate propunerile legislative în curs referitoare la sistemele de informații privind securitatea, inclusiv cu privire la punerea în aplicare la nivel tehnic a ETIAS și a Sistemului consolidat de informații privind vizele.
* **securitatea cibernetică** – UE și-a consolidat în mod semnificativ reziliența cibernetică și, în prezent, depune eforturi pentru a asigura securitatea cibernetică a rețelelor 5G. În urma [Evaluării coordonate a riscurilor la nivelul UE](https://ec.europa.eu/commission/presscorner/detail/ro/ip_19_6049), statele membre ar trebui să convină până la 31 decembrie cu privire la un set de măsuri de reducere a riscurilor.
* **dezinformarea** – UE și-a continuat, de asemenea, eforturile de combatere a dezinformării și de protejare a integrității alegerilor prin intermediul Codului de bune practici privind dezinformarea, cu caracter de autoreglementare, adoptat în octombrie 2018. Un an mai târziu, se constată că, deși semnatarii au depus eforturi susținute, sunt necesare mai multe acțiuni din partea platformelor online, mai ales în ceea ce privește responsabilizarea consumatorilor și angajamentele de responsabilizare a comunității de cercetare.
* **Asigurarea punerii în aplicare a legislației UE în materie de securitate** – mai multe legi esențiale ale UE în materie de securitate privind terorismul și criminalitatea informatică nu sunt încă puse în aplicare pe deplin de către toate statele membre. Printre acestea se numără dosare prioritare, cum ar fi schimbul de date din registrul cu numele pasagerilor (PNR) și Directiva privind combaterea terorismului. Doar 13 state membre pun în aplicare normele UE privind accesul mai strict la armele de foc, iar 21 de state membre încă nu au transpus normele UE privind combaterea spălării banilor. În plus, 23 de state membre nu aplică încă normele UE care incriminează abuzurile sexuale asupra copiilor, iar 4 state membre nu respectă legislația UE privind atacurile împotriva sistemelor informatice. Comisia invită statele membre să ia de urgență măsurile necesare pentru a asigura punerea deplină în aplicare a legislației UE în materie de securitate.
* **Cooperarea în materie de securitate cu Balcanii de Vest** – la 9 octombrie, Comisia a semnat acorduri de combatere a terorismului cu Albania și Macedonia de Nord, ca urmare a [Planului de acțiune comun](https://ec.europa.eu/home-affairs/sites/homeaffairs/files/news/docs/20181005_joint-action-plan-counter-terrorism-western-balkans.pdf). La 7 octombrie, UE a semnat, de asemenea, un [acord privind cooperarea în materie de gestionare a frontierelor](https://ec.europa.eu/commission/presscorner/detail/ro/ip_19_6008) între Muntenegru și Agenția Europeană pentru Poliția de Frontieră și Garda de Coastă.

În fine, Comisia a intensificat cooperarea și schimbul de informații cu alte țări partenere și cu organizațiile și părțile interesate relevante, elemente-cheie în procesul de construire a unei uniuni a securității efective și autentice. Comisia recomandă astăzi Consiliului să autorizeze deschiderea negocierilor pentru un acord care să permită schimbul de date cu caracter personal între **Europol** și autoritățile din **Noua Zeelandă** responsabile de combaterea criminalității grave și a terorismului. Sunt deja în curs negocieri similare cu 8 țări prioritare din regiunea Orientului Mijlociu/Africii de Nord (MENA), dar Comisia consideră că este necesar să se demareze astfel de negocieri și cu Noua Zeelandă, adăugând-o astfel pe lista țărilor prioritare. Acordul ar urma să asigure protecția necesară a datelor, a vieții private, precum și a drepturilor și a libertăților fundamentale.

**Context**

Securitatea a reprezentat o prioritate politică încă de la începutul mandatului Comisiei Juncker – de la [Orientările politice](https://ec.europa.eu/commission/publications/president-junckers-political-guidelines_ro) din iulie 2014 ale președintelui Juncker, până la cel mai recent discurs privind [Starea Uniunii](https://ec.europa.eu/commission/priorities/state-union-speeches/state-union-2018_ro), rostit la 12 septembrie 2018.

Activitatea Comisiei în acest domeniu se bazează pe [Agenda europeană privind securitatea](https://eur-lex.europa.eu/legal-content/RO/TXT/?qid=1552925281327&uri=CELEX:52015DC0185), care stabilește principalele acțiuni necesare pentru asigurarea unui răspuns eficace al UE la terorism și la amenințările la adresa securității, inclusiv contracararea radicalizării, consolidarea securității cibernetice și suprimarea accesului la finanțare al teroriștilor, precum și îmbunătățirea schimbului de informații. De la adoptarea agendei, s-au înregistrat progrese considerabile în ceea ce privește punerea sa în aplicare, deschizându-se calea către o [uniune a securității](https://eur-lex.europa.eu/legal-content/ro/TXT/?qid=1552983131106&uri=CELEX:52016DC0230) efectivă și autentică. Progresele înregistrate sunt prezentate în rapoartele Comisiei, publicate periodic.

La [20 iunie](https://www.consilium.europa.eu/ro/press/press-releases/2019/06/20/a-new-strategic-agenda-2019-2024/), liderii UE au adoptat o agendă a UE pentru următorii cinci ani, „ O nouă agendă strategică 2019-2024”, în care obiectivul „protejării cetățenilor și a libertăților” se situează pe primul loc între cele 4 priorități principale ale Uniunii.

În aprilie 2019, Europol și Noua Zeelandă au semnat un [acord de lucru](https://www.europol.europa.eu/agreements/working-arrangement-establishing-cooperative-relations-between-new-zealand-police-and-european-union-agency-for-law-enforcement)care oferă un cadru pentru o cooperare structurată la nivel strategic, dar nu și un temei juridic pentru a face schimb de date cu caracter personal. În urma cererii oficiale depuse de Noua Zeelandă în august 2019, Comisia a solicitat astăzi Consiliului să înceapă negocierile cu privire la un acord care să permită un astfel de schimb.

**Informații suplimentare**

Comunicare: [Al 20-lea Raport privind progresele înregistrate către o uniune a securității efectivă și autentică](https://ec.europa.eu/home-affairs/sites/homeaffairs/files/what-we-do/policies/european-agenda-security/20191030_com-2019-552-security-union-update-20_en.pdf)[Căutați traducerile disponibile pentru linkul precedentEN**•••**](javascript:void(0))

[Recomandare privind deschiderea negocierilor pentru încheierea un acord privind schimbul de date cu caracter personal între Noua Zeelandă și Europol](https://ec.europa.eu/home-affairs/sites/homeaffairs/files/what-we-do/policies/european-agenda-security/20191030_com-2019-551-recommendation_en.pdf)[Căutați traducerile disponibile pentru linkul precedentEN**•••**](javascript:void(0))

- [Anexă](https://ec.europa.eu/home-affairs/sites/homeaffairs/files/what-we-do/policies/european-agenda-security/20191030_com-2019-551-recommendation-annex_en.pdf)[Căutați traducerile disponibile pentru linkul precedentEN**•••**](javascript:void(0))

Fișă informativă: [O Europă care protejează - actualizare](https://ec.europa.eu/commission/presscorner/detail/en/FS_19_6194)[Căutați traducerile disponibile pentru linkul precedentEN**•••**](javascript:void(0))

Fișă informativă: [O Europă care protejează – Sprijin operațional](https://ec.europa.eu/commission/presscorner/detail/en/FS_19_6196)[Căutați traducerile disponibile pentru linkul precedentEN**•••**](javascript:void(0))

Fișă informativă: [Situația actuală din punct de vedere legislativ](https://ec.europa.eu/commission/presscorner/detail/en/FS_19_6195)[Căutați traducerile disponibile pentru linkul precedentEN**•••**](javascript:void(0))

Fișă informativă: [Conținutul online cu caracter terorist](https://ec.europa.eu/commission/presscorner/detail/en/FS_19_6197)[Căutați traducerile disponibile pentru linkul precedentEN**•••**](javascript:void(0))

**Persoane de contact pentru presă:**

[Natasha BERTAUD](mailto:natasha.bertaud@ec.europa.eu) (+32 2 296 74 56)

[Tove ERNST](mailto:tove.ernst@ec.europa.eu) (+32 2 298 67 64)

[Kasia KOLANKO](mailto:katarzyna.kolanko@ec.europa.eu) (+ 32 2 296 34 44)

Întrebări din partea publicului larg: [Europe Direct](http://europa.eu/contact/) la numărul de telefon [00 800 67 89 10 11](http://europa.eu/contact/call-us/index_ro.htm) sau prin [email](http://europa.eu/contact/write-to-us/index_ro.htm)

Sursa: Reprezentanța în România a Comisiei Europene <https://ec.europa.eu/romania/news_ro>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |
|  | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/